# Akasztó

### A Wikipédiából, a szabad lexikonból.

Koordináták: é. sz. 46.69106° k. h. 19.20520°

Akasztó

| Akasztó címere

Régió | Dél-Alföld
Megye | Bács-Kiskun
Kistérség | Kiskőrösi
Rang | község
Terület | 64,88 km²
Népesség

- Összesen: 3572 fő (2005)
- Népsűrűség: 55,05 fő/km²

Irányítószám | 6221
Körzethívószám | 78
Térkép é. sz. 46.69106° k. h. 19.20520° | Település Mo. térképén

Akasztó község Bács-Kiskun megyében, a Kiskőrösi kistérségben.

## [szerkesztés] Fekvése

Akasztó Község a Duna-Tisza közén, Bács-Kiskun megyében, a Dunaföldvári hídtól 25 km-re, az 53-as sz. főút mentén fekszik. A legközelebbi városok Kiskőrös (10 km) és Solt (20 km).

## [szerkesztés] Története

A hagyomány illetve anekdoták szerint a község neve onnan ered, hogy a rossz utak miatt az átutazók a kerékakasztó sár miatt nem tudták útjukat folytatni. Más feltételezés szerint a falu egykori földesurának pallosjog-kiváltságáról kapta a nevét.

A település több mint 700 éves, de már két évezreddel ezelőtti időből is találtak az Akasztóhoz tartozó Döbrögec-pusztán tárgyi emlékeket, az I.sz. sz. 91-ből származó római kori Victoria szobrot. Nevét először 1278-ban IV. (Kun) László oklevele említi. Századokon át királyi birtok volt, a török hódoltság idején szinte teljesen elpusztult. Az 1700-as évektől szlovákokkal települt újra, akik a század végére teljesen elmagyarosodtak. Természeti adottságait tekintve a homok és szikes talajok váltakozása jellemzi a termőföldet. A végtelenül szorgalmas lakosság a Homokhátság nehéz körülményei ellenére is megtalálta boldogulását. A megszelidített homokon virágzó szőlőtermesztés alakult ki, melynek köszönhetően a környező településekkel együtt az utóbbi évitzedekben dinamikusan fejlődött. Ez a fejlődés egyértelműen érződik a meglévő fejlett infrastruktúrán. A mezőgazdasági termelés fő gerincét képező szőlőtermesztés a 6900 hektár összeterületből 800 hektáron folyik, melyből 700 hektár a termő, a többi termőre váró ültetvény. A 90-es évektől létrejött borászati vállalkozások megélhetési lehetőséget biztosítanak számos embernek. Több pincészet a kialakuló borturizmus fogadására is kiválóan alkalmas. Az állattartást jellemzően a juhtenyésztés képviseli, de az utóbbi években újra előtérbe került az ősi hagyományos szarvasmarha fajták tenyésztése is, melyek területeink jelentős részét borító szikes puszták legeltetésére alapoztak. Az ember nagyszabású tájátalakító tevékenységének szomorú eredményeként a szárazföldi vizes élőhelyek, folyók, tavak kiterjedése mára drasztikusan lecsökkent. A vizes élőhelyek jellemző tipusai Akasztón a szikes tavak. Ezen élőhelyek nemzetközi jelentőségű vonuló, pihenő és fészkelőhelyei a lúd, a réce és egyéb vizimadár fajoknak. A Kiskunsági Öntözőcsatorna országosan kedvelt horgászvíz, mely igazi látnivalót jelent a csendet, a vizet és a szabadság érzését maradéktalanul élvezni akaró természetkedvelő idelátogatóknak. Az elmúlt években jelentősen megnőtt azok száma, akik a táji értékeket fontosnak tartva Akasztót választották kikapcsolódásuk színhelyéül. A település fejlett infrastruktúrájával, teljes közművesítettségével minden alapvető szolgáltatást biztosít. Évek alatt nőtte ki magát a több száz hektáros romantikus szépségű halastórendszer, melynek egy része turisztikai célokat szolgál, 2004 tavaszán pedig megnyitott a strand fürdő is. Az itt tenyésztett "sziki" pontyok egy része a helyi halászcsárdában várja az idelátogató ínyenceket.

## [szerkesztés] Nevezetességei

- Római katolikus templom (épült: 1744, átépítve: 18. század közepén)
- A templom előtti téren álló két világháború áldozatainak hősi emlékműve
- Döbrögec pusztán 1965-ben előkerült római kori régészeti lelet (Viktória bronzszobra, Nemzeti Múzeum)
- Stadler Stadion
- Akasztói Horgászpark
- Szeptember második hétvégéjén Mária-napi búcsú és szüreti bál
- Minden év májusában megrendezett országos western lovaglóverseny

## [szerkesztés] Testvértelepülése

- Kraszna (Románia)

## [szerkesztés] Külső hivatkozások

- Akasztó Önkormányzatának honlapja
- Akasztó a Vendégvárón

A lap eredeti címe "http://hu.wikipedia.org../../../a/k/a/Akaszt%C3%B3.html"

Kategória: Bács-Kiskun megye települései

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Esperanto